Polisieman gewond tydens roof, kaping in Bloemfontein | Maroela Media
Polisieman gewond tydens roof, kaping in Bloemfontein
ŉ Polisieman moes Saterdag geopereer word nadat hy tydens ŉ gewapende roof in Heidedal in Bloemfontein gewond is.
Kapt. Harry Nagel, polisiewoordvoerder, het aan Maroela Media gesê ŉ groep van tussen ses en 11 gewapende rowers het Vrydag omstreeks 19:00 op Shoprite in die Twin City-winkelsentrum toegesak.
“Die mans het in die winkel ingestorm en geld geëis. Hulle was gewapen met lang gewere en pistole,” het hy gesê. “Die meeste van die winkel se geld is vroeër die dag reeds gebank, maar die rowers het ŉ onbekende bedrag geld gevat. Hulle het daarna die drankwinkel langs Shoprite beroof waar hulle ŉ klomp bottels van die duurder drank soos whisky ensomeer gesteel het.”
Volgens Nagel het een groep van die mans in ŉ Nissan-bakkie gevlug. Hulle is egter by die uitgang deur die polisie, wat op ŉ noodoproep gereageer het, voorgekeer. Die verdagtes het op die polisie losgebrand en een polisiebeampte is in sy hand gewond. Die rowers het ook die brandstoftenk van die polisiemotor raakgeskiet, wat veroorsaak het dat die polisie hulle nie kon agternasit nie.
Aanklagte van sakeroof, kaping en poging tot moord is aanhangig gemaak. Geen verdagtes is nog in hegtenis geneem nie.
Man dood ná aanval op Noordwes-kleinhoewe
Bessie · 4 jaar gelede
Die mensdom is siek Die ANC regering sal sy sogenaamde weermag daagliks oral ontplooi Hulle lê net en slaap en sit in die sin En speel Domino’s en kaart Gee vir hulle werk Die dikkes v d polisie kan ook patrollie doen en sodoende gewig verloor Waar of onwaar? .